**Ministru kabineta rīkojuma projekta „Par atļauju Jurim Stinkam savienot amatus” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma „Par interešu konflikta novēršanu valsts amatpersonu darbībā” (turpmāk – Interešu konflikta novēršanas likums) 81.panta pirmā daļa - personai, kura, stājoties valsts amatpersonas amatā, vienlaikus ieņem citu amatu un šāda amatu savienošana ir pieļaujama, saņemot amatpersonas (institūcijas) rakstveida atļauju, ir pienākums pirms iecelšanas, ievēlēšanas vai apstiprināšanas amatā rakstveidā iesniegt šai amatpersonai (institūcijai) lūgumu atļaut valsts amatpersonas amatu savienot ar citu amatu. Par amatu šajā pantā uzskatāma arī saimnieciskās darbības veikšana, uzņēmuma līguma vai pilnvarojuma izpilde. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | [Liepājas speciālās ekonomiskās zonas likuma](http://likumi.lv/ta/id/42426-liepajas-specialas-ekonomiskas-zonas-likums) [8.panta](http://likumi.lv/ta/id/42426-liepajas-specialas-ekonomiskas-zonas-likums#p8) pirmajā daļā ir noteikts, ka Liepājas speciālās ekonomiskās zonas pārvalde ir valsts un pašvaldības izveidota atvasināta publisko tiesību juridiskā persona, kas atrodas Ministru kabineta pārraudzībā. Savukārt saskaņā ar [Liepājas speciālās ekonomiskās zonas likuma](http://likumi.lv/ta/id/42426-liepajas-specialas-ekonomiskas-zonas-likums) [9. panta](http://likumi.lv/ta/id/42426-liepajas-specialas-ekonomiskas-zonas-likums#p9) otro un trešo daļu Liepājas speciālās ekonomiskās zonas valdes sastāvā iekļaujami trīs valsts interešu pārstāvji, kas deleģēti no Ekonomikas ministrijas, Finanšu ministrijas un Satiksmes ministrijas, trīs Liepājas pilsētas domes deleģēti pārstāvji un trīs Liepājas pilsētas domes ieteikti Liepājas komersantu pārstāvji. Liepājas speciālās ekonomiskās zonas valdes locekļus uz pieciem gadiem amatā ieceļ Ministru kabinets.Izvērtējot Liepājas speciālās ekonomiskās zonas likuma 8.panta pirmajā daļā noteikto, ka Liepājas specialās ekonomiskās zonas pārvalde ir valsts un pašvaldības izveidota atvasināta publisko tiesību juridiskā persona, kas atrodas Ministru kabineta pārraudzībā, kā arī šā likuma 10.pantā Liepājas speciālās ekonomiskās zonas valdei noteiktās funkcijas, konstatēts, ka Liepājas speciālās ekonomiskās zonas valdes loceklis ir uzskatāms par valsts amatpersonu Interešu konflikta novēršanas likuma 4.panta otrās daļas izpratnē.Speciālie amatu savienošanas ierobežojumi Interešu konflikta novēršanas likuma 4.panta otrajā daļā minētajām valsts amatpersonām noteikti šā likuma 7.panta sestajā daļā, kurā noteikts, ka šā likuma 4.panta otrajā daļā minētās amatpersonas, kurām šajā pantā nav noteikti īpaši amata savienošanas nosacījumi, var savienot valsts amatpersonas amatu tikai ar:1) amatu, kuru tās ieņem saskaņā ar likumu, Ministru kabineta noteikumiem un rīkojumiem;2) pedagoga, zinātnieka, profesionāla sportista un radošo darbu;3) amatu arodbiedrībā;4) citu amatu, uzņēmuma līguma vai šā panta vienpadsmitajā daļā neminēta pilnvarojuma izpildi, ja to savienošana nerada interešu konfliktu un ir saņemta attiecīgās publiskas personas iestādes vadītāja vai viņa pilnvarotas personas rakstveida atļauja;5) saimniecisko darbību individuālā komersanta statusā vai reģistrējoties Valsts ieņēmumu dienestā kā saimnieciskās darbības veicējam saskaņā ar likumu “Par iedzīvotāju ienākuma nodokli”, ja šī savienošana nerada interešu konfliktu un ir saņemta attiecīgās publiskas personas iestādes vadītāja vai viņa pilnvarotas personas rakstveida atļauja.Ekonomikas ministrija deleģē darbam Liepājas speciālās ekonomiskās zonas valdes locekļa amatā Ekonomikas ministrijas valsts sekretāru Juri Stinku. Juris Stinka iecelts Ekonomikas ministrijas valsts sekretāra amatā ar 2016.gada 16.maiju saskaņā ar Ministru prezidenta biedra, ekonomikas ministra 2016.gada 21.aprīļa rīkojumu Nr.369-p “Par J.Stinkas iecelšanu amatā”, ievērojot Ministru kabineta 2016.gada 13.aprīļa rīkojumu Nr.255 “Par Juri Stinku”, ar kuru Ministru kabinets apstiprināja Jura Stinkas kandidatūru iecelšanai Ekonomikas ministrijas valsts sekretāra amatā (Valsts civildienesta likuma 11.panta trešā daļa).Ņemot vērā to, ka Ministru kabinets ir tā institūcija, kas ieceļ amatā Liepājas speciālās ekonomiskās zonas valdes locekļus, un, ievērojot pastāvošo praksi, ka atļauju savienot Liepājas speciālās ekonomiskās zonas valdes locekļa amatu ar citu amatu sniedz Ministru kabinets, Ministru kabinets ir institūcija, kas saskaņā ar Interešu konflikta novēršanas likuma 7.panta sestās daļas 3.punktu ir kompetenta sniegt atļauju Liepājas speciālās ekonomiskās zonas valdes locekļa amata savienošanai ar Ekonomikas ministrijas valsts sekretāra amatu.Vienlaikus nepieciešams ievērot arī Interešu konflikta novēršanas likuma 6.panta otrajā daļā noteikto - ja likumā nav noteikti stingrāki ierobežojumi, valsts amatpersonai, ievērojot šā likuma 7.panta otrajā, trešajā, ceturtajā, piektajā, 5.1, sestajā, septītajā, astotajā un trīspadsmitajā daļā noteiktos speciālos amatu savienošanas ierobežojumus, ir atļauts savienot valsts amatpersonas amatu ne vairāk kā ar diviem citiem algotiem vai citādi atlīdzinātiem valsts amatpersonas amatiem vai amatiem citās publiskas personas institūcijās. Par šajā daļā minētajiem amatiem nav uzskatāms pedagoga, zinātnieka, ārsta, profesionāla sportista un radošais darbs. Šajā daļā minētā amatu savienošana pieļaujama, ja tā nerada interešu konfliktu, nav pretrunā ar valsts amatpersonai saistošām ētikas normām un nekaitē valsts amatpersonas tiešo pienākumu pildīšanai.Ņemot vērā visu iepriekš minēto, ir izstrādāts Ministru kabineta rīkojuma projekts „Par atļauju Jurim Stinkam savienot amatus”, kas paredz atļaut savienot Liepājas speciālās ekonomiskās zonas valdes locekļa amatu ar Ekonomikas ministrijas valsts sekretāra amatu. |
| 3. | Projekta izstrādē iesaistītās institūcijas | Ekonomikas ministrija |
| 4. | Cita informācija | Ministru kabineta rīkojuma projekts sagatavots, ņemot vērā Ministru kabineta praksi šāda veida rīkojumu apstiprināšanā. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājuma būtība skar Ministru kabineta tiesības pieņemt lēmumu par valdes locekļu iecelšanu Liepājas speciālās ekonomiskās zonas valdē. Līdz ar to Ministru kabineta rīkojuma projekts skars konkrēto fizisko personu, kura tiks iecelta par Liepājas speciālās ekonomiskās zonas valdes locekli. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | 1. Ministru kabineta rīkojuma projekts „Par Jura Stinkas iecelšanu Liepājas speciālās ekonomiskās zonas valdes locekļa amatā”;
2. Ministru kabineta rīkojuma projekts „Grozījums Ministru kabineta 2011.gada 26.septembra rīkojumā Nr.478 "Par Liepājas speciālās ekonomiskās zonas valdi"”.
 |
| 2. | Atbildīgā institūcija | Ekonomikas ministrija |
| 3. | Cita informācija | Visi saistītie Ministru kabineta rīkojumu projekti izskatāmi vienā Ministru kabineta sēdē. |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ekonomikas ministrija |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas III, V un VI sadaļa – projekts šīs jomas neskar.

Ministru prezidenta biedrs,

ekonomikas ministrs A.Ašeradens

Vīza:

Valsts sekretāra pienākumu izpildītāja,

valsts sekretāra vietniece Z.Liepiņa

10.05.2016. 10:40

964

Zelča

67013163, Inese.Zelca@em.gov.lv